सरकारले देशभर बक्सअफिस लगाउने योजना बनाएको छ । तर यसको शुरुवात काठमाडौं उपत्यकाबाट गरेको छ । आजबाट उपत्यकाको सम्पूर्ण चलचित्र भवनमा लागू हुनेछ । यो प्रणालीमा नेपाली चलचित्र उद्योगको लगानी, कलाकारहरुको पारिश्रमिक, हलको व्यवस्था र राज्यले पाउने राजस्वको सबै विवरण समावेश गरिएको हुन्छ । नेपाल चलचित्र विकास बोर्डले तयार पारेको यो प्रणालीलाई प्रभावकारी कार्यान्वयनका लागि सरकारले सहजीकरणको भूमिका निर्वाह गर्ने उद्घाटन कार्यक्रममा मन्त्री बास्कोटाले स्पष्ट पारेका छन् ।
